Source: https://www.jogiforum.hu/hirek/26815
Timestamp: 2020-07-08 01:26:50
Document Index: 8026040

Matched Legal Cases: ['bíróság ', 'bíróság ', 'bíróság ', 'bíróság ', 'Bíróság ', 'bíróság ']

Az új alkotmányjogi panaszeljárás igénybe vétele a gyakorlatban | hírek | Jogi Fórum ﻿
Az új alkotmányjogi panaszeljárás igénybe vétele a gyakorlatban
2011.12.16. Jogi Fórum
Indítványozási feltételek, más hasznos tudnivalók, a „peresíthető” alapvető jogok sajátosságai – mind együtt „Az új alkotmányjogi panaszeljárás igénybe vétele a gyakorlatban – jogalkalmazóknak” c. kiadványban! Szerzők: Kocsis Miklós PhD, alkotmányjogász, egyetemi adjunktus (PTE ÁJK), Tilk Péter PhD, alkotmányjogász, egyetemi docens (PTE ÁJK).
2012 január 1-től az alkotmányjogi panaszeljárásban jogszabály és bírósági döntés egyaránt megtámadható az Alkotmánybíróság előtt. Az érdekeltséghez kötött, egyedi ügyekkel kapcsolatos új jogorvoslati fórum igénybe vételéhez nyújt segítséget a Kodifikátor Alapítvány kiadásában 2012 januárjában megjelenő, az új alkotmánybírósági törvény előírásai alapján felépülő, gyakorlatias, praktikus CD formátumú kiadvány – amely ügyiratmintákat is tartalmaz.
Kocsis Miklós PhD, alkotmányjogász, egyetemi adjunktus (PTE ÁJK)
Tilk Péter PhD, alkotmányjogász, egyetemi docens (PTE ÁJK).
Az Alkotmánybíróság új hatásköre, az egyedi ítéletek alkotmányossági kontrollja a jogérvényesítés új lehetőségét teremti meg. Ennek konkrét ügyekben történő kivitelezése olyan praktikus közjogi ismereteket igényel, amelyekre eddig nem volt szüksége a jogász szakma döntő többségének. E hiátus pótlásának kiváló eszköze lehet ez a kiadvány, amelyet nyugodt szívvel ajánlok gyakorló jogász kollégáim szíves figyelmébe.
Györgyi Kálmán c. egyetemi tanár, volt legfőbb ügyész
Az új Alaptörvény és az új alkotmánybírósági törvény megteremti a konkrét bírósági ügyekben felmerülő, alapvető jogokkal kapcsolatos panaszok Alkotmánybíróság általi eldöntésének lehetőségét. A kezdeti időszakban minden bizonnyal bőségesen felmerülő értelmezési kérdések megválaszolásához és a panaszeljárás sikeres igénybe vételéhez nyújt segítséget e hasznos kiadvány, amit meggyőződéssel ajánlok a jogász szakma képviselői – ügyvédek, bírák – számára.
Lábady Tamás, az Alkotmánybíróság volt helyettes elnöke, a Pécsi Ítélőtábla elnöke
Gyökeresen új lehetőség jogunkban a bírói döntések alkotmányosságának vizsgálata. E kiadvány igen hasznos segítség a jogkereső közönségnek, a jogi képviselőknek és – az alapvető jogok megsértésének „buktatóit” elkerülendő – a magyar bírói karnak is. Ezért mindazok figyelmébe jó szívvel ajánlom a kiadványt, akik jogunk ezen új intézményével kapcsolatos elvi és gyakorlati tudnivalókat alkalmazni kívánják.
Magyar Károly c. táblabíró, a Zala Megyei Bíróság elnöke
2012-ben megjelenik a kiadványnak az Alkotmánybíróság kialakuló gyakorlatát is nyomon követő 2. kiadása, amit az 1. kiadás megrendelői – külön rendelés alapján – kedvezménynyel kaphatnak meg. Bővebb információ →